Worcester F 80 Distinctiones

224 Sabbatum

Sabbatum[[1]](#footnote-1) sanctificare. [Exod. 20:8]: *Memento ut diem sabbati sanctifices*. Huius mandati transgressoribus dicitur specialiter, *Memento,* ac si memoriam amisissent. Nam non[[2]](#footnote-2) recolunt que vident in natura nec que audiunt

/fol. 296va/

in scriptura. In natura[[3]](#footnote-3) sic est quod omnia quietem desiderant post laborem. Nam sata et plantata laborant in vere, autumpno, et estate, sed quiescunt in hyeme. In scriptura habetur [Exod. 20:11] quod *Dominus fecit* *omnia* per *sex* dies *et requieuit in septimo*. Sancti laborauerunt in hac vita, sed modo quiescunt in celo. Solus diabolus numquam requiescit nec illi qui sunt in inferno. Qui ergo propter lucrum[[4]](#footnote-4) semper laborant dissimiles sunt Deo creaturis et sanctis sed similes sunt diabolo, Psal. [48:9-10]: Laborauerunt *in æternum;* et vivent.

¶ Item, videntur memoriam amisisse quia intencio Dei fuit ut per dies festos homines vacarent Domino cultui, sed ipsi tunc vadunt ad mercata, tabernas, spectacula, et nundinas. Dimittunt sermones missas de hiis dicitur in Ezech. [22:8]: *Sanctuaria mea* sprevistis*, et sabbata mea* polluistis, etc.

1. Sabbatum ] Lambeth begins this chapter: Memento vt diem … with the “M” capitalized. [↑](#footnote-ref-1)
2. non ] Lambeth, F 128 *om*. F 80. [↑](#footnote-ref-2)
3. natura ] Lambeth, F 128 *om.* F 80. [↑](#footnote-ref-3)
4. lucrum ] Lambeth, F 128 *om*. F 80. [↑](#footnote-ref-4)